અમદાવાદ: દિવાળીના તહેવારમાં પણ દારૂની ખૂબ માગ રહેતી હોય છે. તે દરમ્યાનમાં કમાણી કરી લેવા બુટલેગરો મોટી માત્રામાં દારૂનો જથ્થો લાવતા હોય છે. ગાંધીનગરની અડાલજ પોલીસે બાતમીના આધારે શેરથા ટોલટેક્સ પાસેથી લક્ઝરી બસ અને રાજસ્થાન પરિવહન નિગમની બસમાંથી અમદાવાદ લાવવામાં આવતો દારૂનો જથ્થો ઝડપી પાડ્યો છે. અડાલજ પોલીસે લકઝરી બસના ક્લીનરની ધરપકડ કરી છે. દારૂની હેરાફેરી બદલ ગુના દાખલ કરીને કાયદેસરની કાર્યવાહી હાથ ધરી છે.